CELEX: 62011CN0484
Language: sk
Date: 2011-09-20 00:00:00
Title: Vec C-484/11: Návrh na začatie prejudiciálneho konania, ktorý podal Tribunal Argeș (Rumunsko) 20. septembra 2011 — Mariana Budan/Rumunsko — Ministerul Finanțelor Publice zastúpené Direcția Generală a Finanțelor Publice Argeș

26.11.2011   
            
            
               SK
            
            
               Úradný vestník Európskej únie
            
            
               C 347/15
            
         Návrh na začatie prejudiciálneho konania, ktorý podal Tribunal Argeș (Rumunsko) 20. septembra 2011 — Mariana Budan/Rumunsko — Ministerul Finanțelor Publice zastúpené Direcția Generală a Finanțelor Publice Argeș
   (Vec C-484/11)
   2011/C 347/22
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Argeș
   
      Účastníci konania pred vnútroštátnym súdom
   
   
      Žalobkyňa: Mariana Budan
   
      Žalovaný: Rumunsko — Ministerul Finanțelor Publice zastúpené Direcția Generală a Finanțelor Publice Argeș
   
      Vedľajší účastník konania: Iulian-Nicolae Cujbescu
   
      Prejudiciálna otázka
   
   Majú podľa výkladu podávaného Súdnym dvorom Európskej únie vo vzťahu k základným zásadám zakotveným Chartou základných práv Európskej únie a zmluvami o Európskej únii a v situácii právnej medzery vo vnútroštátnom práve (v dôsledku vyhlásenia protiústavnosti článku 5 zákona 221/[2009]) žalobkyňa Mariana Budan… a vedľajší účastník konania Iulian-Nicolae Cujbescu,… ako obete komunistického režimu a v súčasnosti občania Európskej únie právo na odškodnenie nemajetkovej ujmy?